Ha korábban (több) fogyasztási hiteled volt és azokat egyetlen, kedvezőbb kondíciókkal bíró hitelbe szeretnéd összevonni. Ilyenkor a legkézenfekvőbb megoldás (ha van terhelhető ingatlanod) egy szabad felhasználású jelzáloghitel felvétele.
Előnyei:
Egyetlen, nagy összegű, hosszú futamidejű kölcsönnel tudod kiváltani a korábbi rövid-közepes futamidejű hiteled.
A szabad felhasználású jelzáloghitel kamata számottevően alacsonyabb, mint a személyi kölcsönöké és sokkal kisebb, mint a szintén kiváltható folyószámla- és hitelkártya hiteleké.
A fentiek miatt a törlesztőrészleted számottevően csökkenhet, a jövedelemarányos törlesztőrészlet mutató alapján sokkal komolyabb mértékű hitel felvételére lehetsz jogosult.
Arra is van lehetőséged tehát, hogy a hitelkiváltáson felül további összeget vegyél fel, amelyet céljaid megvalósítására fordíthatsz.
Hátrányai:
Jelzáloghitelről beszélünk, vagyis a hitelnyújtás fedezete az ingatlanod (az arra feljegyzett jelzálog) lesz. Nem fizetés esetén a bank jogosult a fedezet elvonására/értékesítésére.
A fogyasztási hitelekhez képest a hiteligénylés bonyolultabb, hosszabb ideig tart és költségesebb is. (Ingatlan értékbecslésre és a szerződés közjegyzői okiratba foglalására mindenképp szükség lesz.)